Diari Oficial de la Generalitat Valenciana


Sumari del DOGV 7955, del 11-01-2017 (2017/106)

RESOLUCIÓ de 29 de desembre de 2016, del director de l'Agència Valenciana de Foment i Garantia Agrària (AVFGA), per la qual s'estableixen el termini de presentació de sol·licituds 2017 i la documentació annexa, i es publiquen els models normalitzats de les ajudes a la innovació establides en el programa de suport 2014-2018 al sector vitivinícola.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7955

Data del DOGV
:   11-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/106


Data del document
:   29-12-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 29 de desembre de 2016, del director de l'Agència Valenciana de Foment i Garantia Agrària (AVFGA), per la qual s'estableixen el termini de presentació de sol·licituds 2017 i la documentació annexa, i es publiquen els models normalitzats de les ajudes a la innovació establides en el programa de suport 2014-2018 al sector vitivinícola. [2017/106]  
Vist que el Reial Decret 597/2016, de 5 de desembre, per a l'aplicació de les mesures del programa de suport 2014-2018 al sector vitivinícola (BOE 294, 06.12.2016), té per objecte, entre altres, establir la normativa bàsica aplicable a la mesura d'innovació.  
Atés que en l'apartat 3, de l'article 64, del reial decret mencionat, s'estableix que tant el model de sol·licitud d'ajudes com la documentació corresponent podran ser establits per les comunitats autònomes.  
  
I en virtut de les facultats que em confereix l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
  
Primer  
El termini de presentació de sol·licituds finalitzarà el 31 de gener de 2017.  
L'esmentada sol·licitud d'ajuda haurà d'adjuntar la documentació següent:  
1. Amb caràcter general:  
a) Instància de la sol·licitud d'ajudes a la innovació degudament emplenada (annex A0)  
b) Còpia compulsada del CIF/NIF del sol·licitant.  
c) Còpia compulsada de poders actualitzats del representant legal de l'entitat sol·licitant, si escau.  
d) Declaració d'ajudes sol·licitades i concedides per altres organismes per a la mateixa finalitat.  
e) Model de declaració de la condició de PIME.  
f) Model de domiciliació bancària del compte únic i exclusiu, si escau.  
g) Memòria del projecte d'innovació seguint el model de l'annex A2.  
h) Valoració d'ajudes a la innovació (annex A1)  
i) Informació econòmica i financera (annex A3).  
j) Informació tècnica (annex A4).  
k) Informació comercial (annex A5).  
l) Resum de les factures corresponents a les inversions previstes per actuacions (annex A6)  
m) Repartiment pressupostari segons les operacions (annex A7)  
n) Còpia compulsada de tres ofertes de diferents proveïdors quan l'import del cost subvencionable, exclòs l'IVA, iguale o supere els límits establits en l'apartat 3 de l'article 138 del Reial Decret Legislatiu 3/2011, de 14 de novembre. Justificació del proveïdor elegit quan no siga l'oferta més econòmica.  
ñ) Còpia dels comptes anuals dels dos últims exercicis comptables tancats i depositats en el registre corresponent.  
o) Còpia compulsada del model de declaració censal d'alta en l'IAE.  
p) Còpia compulsada del certificat d'inscripció en el Registre d'Establiments Agroalimentaris (REA), en el Registre Integrat Industrial, en el Registre Sanitari i en el Registre d'Embotelladors.  
q) Còpia compulsada de la llicència d'activitat i/o llicència ambiental.  
2. En el cas de persones físiques, s'hauran d'aportar addicionalment còpies compulsades de l'alta en el Règim Especial de Treballadors Autònoms i de les declaracions de l'IRPF de l'últim any.  
3. En el cas de persones jurídiques, a més de la documentació establida amb caràcter general, la sol·licitud haurà d'adjuntar:  
a) Còpia compulsada de l'escriptura pública de constitució, i també de l'última actualització.  
b) Còpia compulsada del certificat amb número d'inscripció en el registre corresponent (mercantil, cooperatives, SAT, etc.).  
c) Certificat acreditatiu sobre els òrgans de govern i representació de l'entitat sol·licitant en vigor.  
d) Certificat acreditatiu del fet que l'òrgan competent ha acordat la sol·licitud de l'ajuda.  
e) Còpia compulsada dels comptes anuals depositats dels dos últims exercicis tancats de les empreses associades o vinculades a l'entitat sol·licitant.  
f) Certificat acreditatiu dels diferents percentatges de participació quan l'empresa sol·licitant participe o estiga participada per altres empreses.  
4. En el cas que el sol·licitant siga una agrupació, es requerirà la documentació establida en el punt c de l'apartat 4 de l'article 64 del Reial Decret 597/2016, de 5 de desembre.  
  
Segon  
Publicar els impresos normalitzats de la sol·licitud d'ajudes a la innovació (annex A0) i de la documentació que hi adjunta (model de declaració de PIME, declaració d'ajudes sol·licitades o concedides, model de domiciliació bancària i annexos A1, A2, A3, A4, A5, A6 i A7), i també els corresponents a l'acceptació de l'ajuda (annex A8) i a la sol·licitud de pagament de les ajudes a la innovació (annexos B0, B1, B2, B3, B4 i B5).  
Contra aquesta resolució, que posa fi a la via administrativa, es pot interposar un recurs potestatiu de reposició davant del director de l'AVFGA en el termini d'un mes comptador des de l'endemà de la publicació, o es pot impugnar directament davant dels jutjats contenciosos administratius en el termini de dos mesos comptador des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú, i els articles 8.3, 25.1 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de desembre de 2016.- El director de l'Agència Valenciana de Foment i Garantia Agrària: Francisco Rodríguez Mulero.